231 
At jeg har indskrænket mig til en beskrivelse af frøenes 
ydre formforskelliglied og særligt taget hensyn til frøskallen 
og de på denne forekommende ujævnheder af forskellig art, 
uagtet jeg ikke tvivler om, at en undersøgelse af frøenes 
hele anatomiske bygning, uden hensyn til denne opgaves 
større videnskabelige betydning , også vilde yde vigtige 
oplysninger om de ydre forskelligheder, er dels begrundet 
i det hensyn, at en slig anatomisk undersøgelse vilde kræve 
lang tid og meget omfattende studier af frøenes hele ud- 
viklingshistorie, dels i anledningen til disse undersøgelsers til- 
blivelse. En floristisk - deskriptiv behandling af forskellige 
familier, hvormed jeg i de senere år har været beskæftiget, 
forudsatte nemlig som nødvendigt forarbejde en undersøgelse 
af de forskellige organers, deriblandt også frøenes bygning 
hos disse familier, og idet jeg herved blev opmærksom på, at 
frøene hos mange slægter og arter ikke vare tilstrækkelig 
påagtede i deskriptiv henseende, anså jeg det for ikke over- 
flødigt at meddele nogle af mine iagttagelser, i det håb, at 
flere botanikere vilde finde sig foranledigede til at kontrollere 
og fuldstændiggøre det af mig meddelte foreløbige resultat 
samt gøre også andre end de her omtalte slægter og familier 
til genstand for undersøgelse i denne retning. Ved at 
gennemgå et stort antal floristiske håndbøger og selv mono- 
grafiske værker har det nemlig været mig påfaldende, at der 
for mange familiers eller slægters vedkommende savnes nøj- 
agtige oplysninger om frøenes bygning, og at der vel i flere 
af de større slægter ere mere eller mindre nøjagtige be- 
skrivelser til stede af enkelte arters frø, medens det til en 
sammenligning højst fornødne materiale, hentet fra de andre 
arter af slægten, enten er meget ufuldstændigt eller endog 
aldeles mangler. Men først når et større antal eller samt- 
lige arters frø i en slægt ere kendte, ville de derfra hentede 
kendetegn få deres rette betydning som diagnostisk hjælpe- 
raiddel, og jeg tvivler ikke om, at når efterhånden et rige- 
ligere materiale er bragt til veje, vil det ved hjælp af 
gode beskrivelser og afbildninger blive muligt, i det mindste 
i flere slægter , at bestemme en art alene efter frøet. 
